

**Budapesti Módszertani Szociális Központ és Intézményei**

a Közalkalmazottak jogállásáról szóló 1992. évi XXXIII. törvény 20/A. § alapján

pályázatot hirdet

**Budapesti Módszertani Szociális Központ és Intézményei
Átmeneti Szállás 1089 Budapest, Kálvária utca 23.

szociális munkatárs**

munkakör betöltésére.

**A közalkalmazotti jogviszony időtartama:**

határozatlan idejű közalkalmazotti jogviszony

**Foglalkoztatás jellege:**

Teljes munkaidő

**A munkavégzés helye:**

Budapest, 1089 Budapest VIII. kerület, Kálvária utca 23.

**A munkakörbe tartozó, illetve a vezetői megbízással járó lényeges feladatok:**

Az átmeneti szálláson élő hajléktalan emberek szükségleteinek megfelelő szociális és mentális segítségnyújtás, a kijelölt ügyfelek életvezetésében és az ügyintézésben történő közreműködés. Dokumentáció vezetése papír alapon és elektronikus formában. Csoportfoglalkozások, közösségi élet szervezése. Aktív részvétel az intézmény által szervezett rendezvények, foglalkozások lebonyolításában, vezetésében. Beszámoló a gondozási tevékenységekről szóban és írásban. Kapcsolattartás az egészségügyi kollegákkal. (Nappali munkarend)

**Illetmény és juttatások:**

Az illetmény megállapítására és a juttatásokra a Közalkalmazottak jogállásáról szóló 1992. évi XXXIII. törvény rendelkezései , valamint a(z) Kjt. szociális, gyermekjóléti és gyermekvédelmi ágazatban történő végrehajtásáról szóló 257/2000. (XII. 26.) Korm. rendelet 5. számú melléklete (szociális ágazati összevont pótlék), továbbá a BMSZKI belső szabályzatának (éves szinten bruttó 200.000.-Ft cafeteria), illetve belső utasításainak (utazási költségtérítés és éves szinten bruttó 60.000.-Ft ruházati költségtérítés) rendelkezései az irányadók.

**Pályázati feltételek:**

         Főiskola, az 1/2000. (I.7.) SzCsM rendelet 3. sz. mellékletében foglaltak szerint: hajléktalanellátás esetében felsőfokú végzettség,

         Felhasználói szintű MS Office (irodai alkalmazások),

         Magyar állampolgárság, büntetlen előélet, cselekvőképesség

**A pályázat elbírálásánál előnyt jelent:**

         Gyakorlat pszichiátriai problémákkal küzdő ügyfelekkel végzett segítő munkában

         Szociális területen szerzett szakmai tapasztalat

**Előnyt jelentő kompetenciák:**

         Jó szintű kommunikációs és kapcsolatteremtő képesség

         Jó szintű konfliktuskezelő képesség

         Pontosság, precizitás, megbízhatóság

         Nagyfokú rugalmasság

         Következetesség

         Kreativitás

         Önállóság

**A pályázat részeként benyújtandó iratok, igazolások:**

         Részletes szakmai önéletrajz

         Motivációs levél

         Végzettséget igazoló okiratok másolata

         Érvényes, 3 hónapon belüli hatósági erkölcsi bizonyítvány vagy nyilatkozat arról, hogy sikeres pályázat esetén, a jogszabálynak megfelelő érvényes hatósági erkölcsi bizonyítványt a belépés napjáig bemutatja

         Nyilatkozat arról, hogy a pályázó hozzájárul a pályázati anyagában foglalt személyes adatainak pályázati eljárással összefüggő kezeléséhez

**A munkakör betölthetőségének időpontja:**

A munkakör a pályázatok elbírálását követően azonnal betölthető.

**A pályázat benyújtásának határideje:** 2019. szeptember 18.

A pályázati kiírással kapcsolatosan további információt Lengyel Krisztina nyújt, a 06304852925 -os telefonszámon.

**A pályázatok benyújtásának módja:**

         Elektronikus úton a Személy- és munkaügyi csoport részére a allaspalyazat@bmszki.hu E-mail címen keresztül

**A pályázat elbírálásának módja, rendje:**

A pályázat beküldése előtt, kérjük olvassa el a pályázók személyes adatainak kezeléséről szóló BMSZKI adatvédelmi tájékoztatóját a www.bmszki.hu/adatvédelem oldalon. A benyújtott pályázatok értékelése alapján, a kiválasztott pályázók személyes meghallgatáson vesznek részt. A pályázókat írásban értesítjük. A határidőn túl érkező, valamint a pályázati feltételeknek tartalmilag nem megfelelő, illetve hiányos pályázatokat nem áll módunkban elfogadni.

**A pályázat elbírálásának határideje:** 2019. szeptember 30.

**A pályázati kiírás további közzétételének helye, ideje:**

         www.budapest.hu - 2019. szeptember 3.

         www.bmszki.hu - 2019. szeptember 3.

         www.3sz.hu - 2019. szeptember 3.

**A munkáltatóval kapcsolatos egyéb lényeges információ:**

Kérjük az e-mail tárgy rovatában feltüntetni a pályázati adatbázisban szereplő azonosító számot: "MÜ/1358-1/2019" valamint a munkakör megnevezését: "szociális munkatárs". Sikeres pályázat esetén, a munkába állás feltétele: belépés napján érvényes, 3 hónapon belüli hatósági erkölcsi bizonyítvány és a BMSZKI foglalkozás-egészségügyi orvosa által kiállított elsőfokú munkaköri orvosi alkalmassági vélemény.

**A munkáltatóval kapcsolatban további információt a www.bmszki.hu honlapon szerezhet.**